นอนตะแคงไม่ได้ มีอาการเจ็บท้อง ปวดท้อง ต้องนอนหงายอ่ะ มันเป็นเพราอะไรครับ
สวัสดีค่ะ อาการปวดท้องนั้น เกิดได้จากหลากหลายสาเหตุ เช่น-โรคกระเพาะอาหารอักเสบ จะปวดบริเวณลิ้นปี่ และจะมีอาการท้องอืด อาหารไม่ย่อย อิ่มเร็ว เรอบ่อย คลื่นไส้ อาเจียน เป็นต้น- อาหารเป็นพิษหรือลำไส้อักเสบ จะมีอาการคลื่นไส้ อาเจียน ถ่ายอุจจาระเหลวร่วมด้วย- ไส้ติ่งอักเสบ จะปวดท้องบริเวณท้องน้อยด้านขวา มีไข้ คลื่นไส้ อาเจียน ท้องอืด หรือท้องเสีย- ตับอักเสบ ท่อน้ำดีอักเสบ นิ่วในถุงน้ำดี ถุงน้ำดีอักเสบ โดยจะปวดท้องบริเวณด้านขวาบน และมักมีอาการตัวเหลือง ตาเหลืองร่วมด้วย และอาจมีไข้ร่วมด้วยนอกจากนี้ อาจเกิดจากกล้ามเนื้อบริเวณหน้าท้องอักเสบ จากการเล่นกีฬา ออกกำลังกาย ยกของหนัก เป็นต้น โดยจะปวดตามการเปลี่ยนแปลงของท่าทาง มีจุดกดเจ็บที่ชัดเจน และจะเจ็บเมื่อกดเพียงตื้นๆแนะนำควรสังเกตอาการไปก่อน หากอาการปวดท้องเป็นมากขึ้นเรื่อยๆ หรือมีอาการอื่นๆ ร่วม โดยเฉพาะการมีไข้ ก็ควรไปพบแพทย์เพื่อหาสาเหตุค่ะ